Diari Oficial de la Generalitat Valenciana


Sumari del DOGV 6556, del 01-07-2011 (2011/6877)

RESOLUCIÓ 11 de mayo de 2011, de la Conselleria de Justícia i Administracions Públiques per la qual s'aprova la Carta de Servicis del Sistema d'Informació General de les oficines Prop de la Generalitat.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6877


Data del document
:   11-05-2011

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * legislació
    * sistema d'informació
    * norma de qualitat
    * relació administració-administrat
    * telèfon
    * ciutadà

RESOLUCIÓ 11 de mayo de 2011, de la Conselleria de Justícia i Administracions Públiques per la qual s'aprova la Carta de Servicis del Sistema d'Informació General de les oficines Prop de la Generalitat. [2011/6877]
El Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, regula en el seu capítol III les cartes de servicis.
Segons disposa l'article 15 de l'esmentat decret, "les cartes de servicis, com a instruments de millora, són documents que contenen els compromisos de qualitat als quals, l'òrgan a què es referix la carta, ajustarà la prestació dels seus servicis en funció dels recursos disponibles i, al mateix temps, proporcionen informació al ciutadà sobre les activitats prestades".
En els articles 16 i següents s'establixen els requisits, contingut i el procediment per a l'elaboració de les cartes de servicis.
Complint el que disposen els esmentats preceptes, en l'àmbit d'esta Conselleria de Justícia i Administracions Públiques, s'ha elaborat la Carta de Servicis del Sistema d'Informació General de les Oficines Prop de la Generalitat, seguint en totes les seues fases la metodologia aprovada per la Direcció General de Modernització el 20 de maig del 2010, per la qual cosa ha rebut el preceptiu informe favorable del dit centre directiu i ha sigut presentada per a la seua aprovació, com a tràmit previ a la seua publicació.
Per tot això i fent ús de les facultats assignades per l'article 19 del Decret 62/2010, de 16 d'abril, del Consell, quant a l'autoritat competent per a procedir a la seua aprovació, resolc
Primer
Aprovar la Carta de Servicis del Sistema d'Informació General de les oficines Prop de la Generalitat. D'acord amb el contingut establit en l'annex d'esta orde.
Segon
Ordenar la publicació d'esta disposició en el Diari Oficial de la Comunitat Valenciana.
Tercer
Deixar sense efecte el Decret 2/2003, de 7 de març, del president de la Generalitat, pel qual s'aprova la Carta de Servicis de les oficines Prop de Vinaròs, Vila-real, Sagunt, Xàtiva, Ontinyent i Benidorm.
Quart
La Carta de Servicis del Sistema d'Informació General de les Oficines Prop de la Generalitat estarà disponible per al públic a través de l'adreça d'Internet o en , a partir de la publicació d'esta resolució en el Diari Oficial de la Comunitat Valenciana. Tot això sense perjuí d'altres accions divulgatives que, si és el cas, s'adopten.
València, 11 de maig de 2011.- La consellera de Justícia, i Administracions Públiques: Paula Sánchez de León Guardiola.